המסורת העתיקה של יהודי אתיופיה קשורה בקשר אמיץ למסורת של עם ישראל כולו בימים קדומים. לאורך הספר מופיעים הפירושים הקלאסיים של התורה לצד החיבור של מנהגי יהודי אתיופיה לפירושים אלה. דרך פרשיות השבוע נחשפת הייחודיות של קהילת יהודי אתיופיה, ולימוד התורה מועשר בגוון נוסף, נסתר יחסית, של אחת מקהילות ישראל המפוארות.
הספר מבוסס על ידע אישי ועל עבודת מחקר מאומצת לאורך כשני עשורים.
נשוי ואב לשמונה, עלה לישראל בשנת 1983 בהיותו כבן 16 שנים ושירת בצנחנים במסגרת ישיבת "הסדר". רב קהילה מוסמך מטעם הרבנות, מורשה לבירור יהדות מטעם מועצת הרבנות הראשית ועוסק בגיור ובנישואין במערך הגיור הממלכתי. במשך קרוב לשני עשורים הוא עוסק בהכשרת רבנים בקרב קהילת יהודי אתיופיה, מדריך ומייעץ לבני הקהילה בתחום מסורת והלכה ומרצה על היחס בין מסורת יהודי אתיופיה לבין המסורת ההלכתית המקובלת של ה"שולחן ערוך" במוסדות חינוך שונים ברחבי הארץ. למד בישיבה שנים רבות, בעל תואר ראשון בייעוץ חינוכי ותואר שני ביהדות.